Raġel ta' 33 sena minn San Pawl il-Baħar kien akkużat mill-Ispettur Trevor Micallef li inġurja u hedded lill-ex sieħba tiegħu permezz tal-mezzi tal-komunikazzjoni soċjali. Fil-Qorti ngħad li l-akkużat kien qed juża l-mobile tat-tifla biex idejjaq lis-sieħba tiegħu. L-akkużat wieġeb mhux ħati bid-difiża talbet il-ħelsien mill-arrest. Il-Prosekuzzjoni qablet iżda sostniet biex il-Qorti timponi diversi kundizzjonijiet. Id-difiża qalet li r-relazzjoni, li minnha hemm tifla' ta' 9 snin, spiċċat 4 xhur ilu. Il-Maġistrat Marsanne Farrugia laqgħet it-talba għall-ħelsien mill-arrest taħt diversi kundizzjonijiet fosthom depożitu ta' €500 u garanzija personali ta' €3,000. Il-Qorti ħarġet ordni ta' protezzjoni fil-konfront tal-vittma biex ir-raġel b'ebda mod ma jikkomunika magħha.